Case ID: 1078961
Sentence 0: TƏSVİRİ HİSSƏ İddiaçı cavabdeh Azərbaycan Respublikası Əmək və Əhalinin Sosial Müdafiəsi Nazirliyinə qarşı iddia ərizəsi ilə Sumqayıt İnzibati-İqtisadi Məhkəməsinə müraciət edərək, Azərbaycan Respublikası Prezidenti yanında X1 üzrə Komissiya tərəfindən keçirilmiş imtahan nəticələrinə uyğun olaraq xx xxxxxx 2014-cü il tarixdən etibarən Azərbaycan Respublikası Dövlət Sosial Müdafiə Fondu aparatının Fərdi uçotun təşkili şöbəsinin Sığortaolunanların fərdi şəxsi hesablarına nəzarət sektorunda fəaliyyətə başladığını, Azərbaycan Respublikası Dövlət Sosial Müdafiə Fondu Əmək və Əhalinin Sosial Müdafiəsi Nazirliyinin strukturuna daxil edildikdən sonra xx.xx.2016-cı il tarixdə nazirliyin aparatının İqtisadiyyat şöbəsinin Satınalmaların təşkili və idarə edilməsi sektorunun böyük məsləhətçi vəzifəsinə keçirildiyini, 4 ildən artıq müddətdə həmin nazirliyin strukturunda işlədiyini və qulluq keçdiyi dövr ərzində fəaliyyəti ilə bağlı heç bir nöqsana yol vermədiyini, xx.xx.2018ci il tarixdə Kadr və kadr hazırlığı şöbəsinin yeni təyin olunmuş müdiri Nərmin Bayramova tərəfindən şöbəyə çağırılaraq xx.xx.2018-ci il tarixdən etibarən çalışdığı ştatın ləğvi ilə əlaqədar onunla bağlanan əmək müqaviləsinə xitam verildiyinin bildirildiyini, halbuki, Əmək Məcəlləsinin 77.1-ci maddəsinə əsasən ona azı dörd təqvim həftəsi müddətində xəbərdarlıq edilməli olduğunu, bundan başqa onun işdən azad edilməsi zaman çalışdığı şöbədə vakant yerlərin olmasına baxmayaraq, cavabdeh tərəfindən vəzifəsinə uyğun işlə təmin edilmədiyini, 7-ci təsnifat üzrə ona vəzifə təklif etsə də, tutduğu vəzifənin 5-ci təsnifata uyğun olduğunu bildirərək, əmrin ləğv edilməsi, işə bərpa edilməsi və məcburi iş buraxma günlərinə ödənilməli olan əmək haqqı və bütün sosial sığorta ödənişlərinə cəlb olunan vəsaitin ödənilməsi barədə qərar qəbul edilməsini xahiş etmişdir.